కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కటక్ టీ20లో లంక టార్గెట్ 181
కటక్ వేదికగా బుధవారం జరుగుతున్న తొలి టీ20 మ్యాచ్‌లో మెరుగైన స్కోరుతో భారత్ జట్టు లంకేయులకి సవాల్ విసిరింది.
TNN | Updated:
Dec 20, 2017, 08:45PM IST
కటక్ టీ20లో లంక టార్గెట్ 181
కటక్ వేదికగా బుధవారం జరుగుతున్న తొలి టీ20 మ్యాచ్&zwnj;లో మెరుగైన స్కోరుతో భారత్ జట్టు లంకేయులకి సవాల్ విసిరింది. ఓపెనర్ కేఎల్ రాహుల్ (61: 48 బంతుల్లో 7x4, 1x6) అర్ధశతకం బాదడంతో టాస్ ఓడి తొలుత బ్యాటింగ్ చేసిన టీమిండియా నిర్ణీత 20 ఓవర్లలో 3 వికెట్ల నష్టానికి 180 పరుగులు చేసింది. ఓపెనర్ శిఖర్ ధావన్&zwnj;&zwnj;కి సెలక్టర్లు విశ్రాంతినివ్వడంతో తుది జట్టులో చోటు దక్కించుకున్న కేఎల్ రాహుల్ భారీ షాట్లతో లంక బౌలర్లని ఉక్కిరిబిక్కిరి చేశాడు. అతనితో పాటు మహేంద్రసింగ్ ధోని (39 నాటౌట్: 22 బంతుల్లో 4X4, 1x6), మనీశ్ పాండే (32 నాటౌట్: 18 బంతుల్లో 2x4, 2x6), శ్రేయాస్ అయ్యర్ (24: 20 బంతుల్లో 3x4) కెప్టెన్ రోహిత్ శర్మ (17: 13 బంతుల్లో 2x4) మెరుపులు మెరిపించారు. లంక బౌలర్లలో మాథ్యూస్, తిసార పెరీరా, నువాన్ ప్రదీప్ తలో వికెట్ పడగొట్టారు.
భారత్ వన్డే, టీ20 జట్టులో ఉన్నా.. గత కొంతకాలంగా రిజర్వ్ బెంచ్&zwnj;కే ఎక్కువ పరిమితమవుతున్న కేఎల్ రాహుల్ దొరికిన అవకాశాన్ని రెండుచేతులా సద్వినియోగం చేసుకున్నాడు. కెప్టెన్ రోహిత్ శర్మ ఆరంభ ఓవర్&zwnj;లోనే బౌండరీతో తన ఉద్దేశాన్ని చాటగా.. కేఎల్ రాహుల్ చూడచక్కని షాట్లతో స్కోరు బోర్డుని పరుగులు పెట్టించాడు. జట్టు స్కోరు 38 వద్ద రోహిత్ శర్మ బంతిని బలంగా హిట్ చేయబోయి ఎడ్జ్ తీసుకోవడంతో ఫీల్డర్ చమీరా చేతికి చిక్కాడు. అనంతరం వచ్చిన శ్రేయాస్&zwnj;తో కలిసి.. కేఎల్ రాహుల్ వరుస బౌండరీలు బాదేశాడు. ముఖ్యంగా ఇన్నింగ్స్&zwnj; 9వ ఓవర్ వేసిన మాథ్యూస్ బౌలింగ్&zwnj;లో రాహుల్ కొట్టిన సిక్స్ మ్యాచ్&zwnj;కే హైలెట్&zwnj;గా నిలిచింది. మరో ఎండ్&zwnj;లో శ్రేయాస్ కూడా భారీ షాట్లు ఆడటంతో భారత్ 12.3 ఓవర్లు ముగిసే సమయానికి 101/1తో మెరుగైన స్థితిలో నిలిచింది.
ఈ దశలో అప్పర్ కట్ ఆడబోయి శ్రేయాస్ ఔటవగా.. కొద్ది సేపటికే పెరీరా స్లో బంతికి కేఎల్ రాహుల్ క్లీన్ బౌల్డయ్యాడు. దీంతో భారత్&zwnj; ఒత్తిడిలో పడేలా కనిపించింది. కానీ.. చివర్లో ధోనీ, మనీశ్ పాండే జోడి భారీ షాట్లతో జట్టుకి మెరుగైన స్కోరు అందించారు. 19వ ఓవర్ వేసిన ప్రదీప్ బౌలింగ్&zwnj;లో ధోనీ ఒక ఫోర్ కొట్టగా.. మనీశ్ వరుసగా సిక్స్, ఫోర్ బాదేశాడు. దీంతో ఆ ఓవర్&zwnj;లో భారత్ ఏకంగా 21 పరుగులు పిండుకుంది. పెరీరా వేసిన చివరి ఓవర్ ఆఖరి బంతిని ధోనీ కళ్లు చెదిరే రీతిలో సిక్స్&zwnj;గా స్టాండ్స్&zwnj;లోకి తరలించాడు. దీంతో భారత్ 180 పరుగులు చేయగలిగింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.